Οίκος της Σαξονίας-Κοβούργου-Γόθας

Ο **Οίκος της Σαξονίας-Κοβούργου-Γόθας** () είναι γερμανική δυναστεία, η οποία προέρχεται από τον σαξονικό Οίκο των Βέττιν που κυβερνούσε τα Ερνεστινά δουκάτα, συμπεριλαμβανομένου του δουκάτου της Σαξονίας-Κοβούργου-Γόθας. Ο Οίκος της Σαξονίας-Κοβούργου-Γόθας, μαζί με παρακλάδια του, αποτελεί τον βασιλικό οίκο πολλών ευρωπαϊκών μοναρχιών.

## Ιστορία
Ο πρώτος δούκας της Σαξονίας-Κοβούργου-Γόθας ήταν ο Ερνέστος Α΄, ο οποίος κατείχε την εξουσία από το 1826 μέχρι το θάνατό του το 1844. Προηγουμένως από το 1806 μέχρι το 1826 ήταν δούκας της Σαξονίας-Κοβούργου-Ζάαλφελντ (ως Ερνέστος Γ΄). Το 1831 ο μικρότερος αδελφός του Ερνέστου Α΄, ο Λεοπόλδος Α΄, έγινε βασιλιάς των Βέλγων, μία θέση που διατηρήθηκε από τους απογόνους του έως σήμερα. Η κόρη του Λεοπόλδου Α΄, η Καρλότα, παντρεύτηκε το 1857 τον δεύτερο εξάδελφό της Μαξιμιλιανό, αρχιδούκα της Αυστρίας και μετέπειτα αυτοκράτορα του Μεξικού. Ο ανιψιός τού Ερνέστου, ο Φερδινάνδος Β΄, νυμφεύτηκε τη Μαρία Β΄ της Πορτογαλίας και οι απόγονοί τους συνέχισαν να βασιλεύουν στην Πορτογαλία, μέχρι που η χώρα έγινε δημοκρατία το 1910.

Ο δεύτερος γιος του Ερνέστου, Πρίγκιπας Αλβέρτος (1819-1861), νυμφεύτηκε το 1840 την Βασίλισσα Βικτωρία του Ηνωμένου Βασιλείου και ως εκ τούτου αποτελεί πρόγονο της σημερινής Βασιλικής Οικογένειας του Ηνωμένου Βασιλείου, η οποία το 1917 μετονομάστηκε από "Σαξονίας-Κοβούργου-Γόθας" σε "Ουίνδσορ". Το 1816 ο αδερφός του Ερνέστου, ο Φερδινάνδος, νυμφεύτηκε την Μαρία Αντωνία πριγκίπισσα Κοχάρυ, η οποία δέκα χρόνια αργότερα -με το θάνατο του πατέρα της- θα κληρονομήσει την περιουσία του στην Ουγγαρία και θα υιοθετήσει το επώνυμο Σαξονίας-Κοβούργο-Κοχάρυ. Ο εγγονός του Φερδινάνδου, που ονομαζόταν επίσης Φερδινάνδος, έγινε πρίγκιπας και μετέπειτα τσάρος της Βουλγαρίας. Ο σημερινός επικεφαλής της Βουλγαρικής Βασιλικής Οικογένειας και πρώην τσάρος Συμεών Β΄ της Βουλγαρίας, ο οποίος εκθρονίστηκε και εξορίστηκε κατά τη διάρκεια του Β΄ Παγκοσμίου Πολέμου, υιοθέτησε το επώνυμο *Σαξκομπουργκότσκι* και υπηρέτησε ως Πρωθυπουργός της Βουλγαρίας το διάστημα 2001-2005.

## Κλάδοι

### Δουκικός Κλάδος
#### Δούκες 1826–1918
* Ερνέστος Α΄ 1826–1844
* Ερνέστος Β΄ 1844–1893
* Αλφρέδος 1893–1900
* Κάρολος Εδουάρδος 1900–1918.

#### Επικεφαλής του Οίκου από το 1918
* Κάρολος Εδουάρδος 1918–1954
* Φρειδερίκος Ιωσίας 1954–1998
* Ανδρέας 1998–2025
* Ουμβέρτος 2025-Σήμερα

Παρά το γεγονός ότι ο δουκικός κλάδος φέρει το όνομα της δυναστείας, ο επικεφαλής του δεν είναι το γενεαλογικά και ηλικιακά μεγαλύτερο άτομο της οικογένειας. Το 1893 -για παράδειγμα- ο δούκας Ερνέστος Β΄ απεβίωσε άτεκνος, οπότε ο θρόνος έπρεπε να μεταβιβαστεί στον πρωτότοκο γιο του Πρίγκιπα Αλβέρτου. Ωστόσο αποφασίστηκε να αλλάξει ο νόμος, ώστε να μην έρχονται στην ηγεσία του δουκάτου οι μονάρχες και οι άμεσοι κληρονόμοι του βρετανικού θρόνου. Ως εκ τούτου ανήλθε στο θρόνο του δουκάτου ο Πρίγκιπας Αλφρέδος, δεύτερος γιος του Πρίγκιπα Αλβέρτου.


Αρχείο:Wappen Sachsen Coburg Gotha.png|Εθνόσημο του δουκάτου του Σαξονίας-Κοβούργου-Γόθας
Αρχείο:Shield of Saxe-Coburg and Gotha.svg|Θυρεός της Σαξονίας-Κοβούργου-Γόθας
Αρχείο:Coat of Arms of Charles Edward, Duke of Saxe-Coburg and Gotha.svg|Προσωπικός θυρεός της οικογένειας από την βασιλεία του Κάρολου Εδουάρδου
Αρχείο:Coburg-Veste4.jpg|Το Φέστε Κόμπουργκ αποτελεί την προγονική έδρα του Οίκου της Σαξονίας-Κοβούργου-Γόθας
Αρχείο:Coburg-Ehrenburg1.jpg|Το Κάστρο Έρενμπουργκ στο Κοβούργο (θερινή κατοικία)
Αρχείο:Gotha Schloss 1900.jpg|Το Κάστρο Φρίντενσταϊν στη Γόθα (χειμερινή κατοικία)
Αρχείο:Reinhardsbrunn Schloss Winter.JPG|Το Κάστρο Ραϊνχαρντσμπρούν στη Γόθα
Αρχείο:CO Schloss Rosenau1.jpg|Το Κάστρο Ρόζεναου στο Κοβούργο
Αρχείο:Schloss Callenberg Luftbild.jpg|Το Κάστρο Κάλενμπεργκ στο Κοβούργο
Αρχείο:Grein - Schloss.JPG|Το Κάστρο Γκράινμπεργκ στο Γκράιν της Αυστρίας
Αρχείο:Walterskirchen - Schloss Coburg.JPG|Το Κάστρο Βαλτερσκίρχεν στην Αυστρία


### Βασίλειο του Βελγίου

* Λεοπόλδος Α΄ (1831–1865)
* Λεοπόλδος Β΄ (1865–1909)
* Αλβέρτος Α΄ (1909–1934)
* Λεοπόλδος Γ΄ (1934–1951)
* Βαλδουίνος (1951–1993)
* Αλβέρτος Β΄ (1993–2013)
* Φίλιππος (2013–σήμερα)

#### Βελγικός βασιλικός οίκος
Λόγω του Πρώτου Παγκοσμίου Πολέμου και των ισχυρών αντιγερμανικών αισθημάτων, το όνομα του βελγικού βασιλικού οίκου άλλαξε από Οίκος της Σαξονίας-Κοβούργου-Γόθας σε *Οίκος του Βελγίου*. Εκτός από αυτή την αλλαγή του ονόματος αφαιρέθηκε από το εθνόσημο ο θυρεός της Σαξωνίας. Την ίδια περίοδο και στο Ηνωμένο Βασίλειο μετονομάστηκε η εκεί βασιλική οικογένεια από Σαξονίας-Κοβούργου-Γόθας σε Ουίνδσορ.


File:Belgian King Philippe and Queen Mathilde.JPG|Ο Βασιλιάς Φίλιππος του Βελγίου με τη σύζυγό του Βασίλισσα Ματθίλδη
File:Bruxelles palais royal.JPG|Το Βασιλικό Παλάτι των Βρυξελλών
File:0 Château Royal de Laeken 2.JPG|Το Κάστρο του Λάκεν


### Βασίλειο της Πορτογαλίας

* Πέτρος Ε΄ (1853–1861)
* Λουδοβίκος (1861–1889)
* Κάρολος (1889–1908)
* Εμμανουήλ Β΄ (1908–1910)

Ο Εμμανουήλ Β΄ εκθρονίστηκε το 1910 και απεβίωσε το 1932. Επειδή ήταν άτεκνος όρισε διάδοχό του τον μακρινό του εξάδελφο Ντουάρτε Νούνο, ο οποίος δεν προερχόταν από τον Φερδινάνδο Β΄ και τον Οίκο της Σαξονίας-Κοβούργου-Γόθας. Ο Ντουάρτε Νούνο και οι απόγονοί του είναι μέλη του Οίκου της Μπραγκάνσα.

File:35- Rei D. Manuel II - O Patriota.jpg|Ο Βασιλιάς Εμμανουήλ Β΄ (βασ. 1908–1910)


### Βασίλειο της Βουλγαρίας
* Φερδινάνδος Α΄ (1887–1918)
* Μπορίς Γ΄ (1918–1943)
* Συμεών Β΄ (1943–1946)

Το 2001 ο Συμεών Β΄ εξελέγη Πρωθυπουργός της Βουλγαρίας με το επώνυμο *Σαξκομπουργκγκότσκι*.

File:Simeon Vtori Popovo crop.jpg|Ο Βασιλιάς Συμεών Β΄ της Βουλγαρίας (βασ. 1943–1946)


### Ηνωμένο Βασίλειο
* Εδουάρδος Ζ΄ (1901–1910)
* Γεώργιος Ε΄ (1910–1936)
* Εδουάρδος Η΄ (1936)
* Γεώργιος ΣΤ΄ (1936–1952)
* Ελισάβετ Β΄ (1952–2022)

File:Elizabeth II, Buckingham Palace, 07 Mar 2006 crop.jpeg|Η Βασίλισσα Ελισάβετ Β΄ του Ηνωμένου Βασιλείου 


Από το 1901 ως το 1917 οι Βρετανοί μονάρχες προσδιόριζαν τον οίκο τους ως Σαξονίας-Κοβούργου-Γόθας. Το 1917 όμως ο Γεώργιος Ε΄, εξαιτίας των αντιγερμανικών αισθημάτων της περιόδου, αντικατέστηκε το όνομα του οίκου με το όνομα Ουίνδσορ.

## Γενεαλογία Οίκου Βέττιν-Σαξονίας-Κοβούργου-Γόθας: Κλάδοι Ερνέστου Α΄ (Βρετανίας) και Λεοπόλδου Α΄ (Βελγίου)

## Γενεαλογία Οίκου Βέττιν-Σαξονίας-Κοβούργου-Γόθας: Κλάδος Φερδινάνδου / Κοχάρυ (Πορτογαλίας και Βουλγαρίας)

## Παραπομπές


## Εξωτερικοί σύνδεσμοι
* 


Κατηγορία:Γερμανικές ευγενείς οικογένειες